b'\n_START_ARTICLE_\nDiplomi\n_START_PARAGRAPH_\nDiplomi (kreik. \xce\xb4\xce\xaf\xcf\x80\xce\xbb\xcf\x89\xc2\xb5\xce\xb1. d\xc3\xadpl\xc5\x8dma, tarkoittaa "taitettua paperiarkkia") on asiakirja, jolla my\xc3\xb6nnet\xc3\xa4\xc3\xa4n esimerkiksi arvo. Sill\xc3\xa4 voidaan tarkoittaa my\xc3\xb6s kunniakirjaa. Diplomin voi my\xc3\xb6nt\xc3\xa4\xc3\xa4 oppilaitos osoitukseksi tutkinnon suorittamisesta. Latinan kieless\xc3\xa4 se on tarkoittanut matkustavalle annettua suojeluskirjett\xc3\xa4._NEWLINE_Sana diplomi- on aikaisemmin tarkoittanut tutkintonimikkeess\xc3\xa4 korkeakoulutasoista oppiarvoa mutta sen k\xc3\xa4ytt\xc3\xb6 on laajentunut. Esimerkkej\xc3\xa4 korkeakoulututkinnoista ovat diplomi-insin\xc3\xb6\xc3\xb6ri ja diplomiekonomi._NEWLINE_Samasta kreikan kielen kantasanasta ovat l\xc3\xa4ht\xc3\xb6isin my\xc3\xb6s sanat diplomaatti ja diplomatia.'